bavarian-nlp/barwiki-20250901 huggingface dataset:
Wickiana

De Wickiana is oani va de wichtigstn Nochrichtnsommlunga va illustriadn Flugbladdln (oaseiti) und Flugschriftn (measeiti) ausm 16. Johrhundat. De Sommlung is nochn Johann Jakob Wick (1522–1588) so gnennt. Va 1552 bis 1557 is dea Pforra i da Predigerkirchn (Predigerkloster) in Zürich und nochand Chorherr und zwoata Archidiakon am Grossmünster gwen. Ea hod va 1559 bis 1588 die neiestn Sochn zeitli gordnet zommtrougn. Ondani Sochn aus dea Zeit va ziaka 1505 bis 1559 houd da Wick seini Kollektaneen a no dazuado.
De gonzi Sommlung is in 24 Foliobend bundn. 1588 is da Wick gstoam und de Sommlung is za da Stiftsbibliothek van Groussmünster und 1836 i de Stodbibliothek Zürich kemma. Aussa ana groussn Onzoi va Drucken ausn deitschsprochigen Raum sand a 52 fremdsprochige Exemplare i da Sommlung. An gonzn Hauffn va de Bladdl kimmb aus so bedeitenden Buachdruckereizentren wia Augschburg, Niamberg und Strossburg. In Bild und Text berichtn de drucktn Blattl va Naturereignisse – Kometn, Erdbeben oda Iwaschwemmunga –, va Missgeburtn, Gaunereien, gschichtlichen Ereignissen und no gonz vi mea. De Sammlung ko ma a ois Reaktion aufs Krisenbewusstsein in ana Zeit osegn, wos Unsicherheit in Glabn und a politisch geim houd. Huldrych Zwingli houd sogo xog das d Wejd glei untagejt. De Nochrichtn sand woi van Wick und seini Zeitgenossn ois Vorboten van jingstn Gricht deit worn.vdkd
Bestond.
439 Drucke, davo 429 aus da ursprünglichn Sommlung, 10 sand spada dazuakemma. 1925 sand Drucke und Zeichnunga van Wick seini Manuskriptbiacha aussagleist won und i d Graphische Sammleng va "Zentralbibliothek Zürich" gnumma. A wesentlicha Toai is owa i da Hondschriftenabteileng da Zentralbibliothek blim.
Johann Jakob Wick

Johann Jakob Wick (* 1522 in Zürich; † 14. August 1588 ebmdo) woa a protestantischa Geistlicha.
Da Wick hod oane vo de bedeitendstn Nochrichtnsammlung vom 16. Joarhundad hintalossn. Vo 1560 bis zu seim Doud hod a 24 Foliobende zammgstejt, de sognennde Wickiana. Se enthoid 500 Flugschriftn, mea wia 400 Flugbladdln und Notizn. Ea sejm hod's Wundabiacha gnennd. De Inhoide stengan im Zammahang mid'm vasteaktn Glaam an Zoachn und Wunda in da Middn vom 16. Joarhundad.
Chorherr

Chorherr bzw. Chorfrau oda Kanonika bzw. Kanonissen, aa Stiftsherren bzw. Stiftsdamen nennt ma Geistliche, vo oin Weihestuafa, de wo in ana religiesn Gmoaschoft lebm, si oba vo Menchn in wichtign Aspektn untascheidn. Chorherrn worn im Untaschied za Menchn aa imma Pforra. Se hom deswegn aa ned in Klausur lebm miassn. Es Gebot vo da Besitzlosigkeid guit fia eana aa ned, se san aa no mit Pfrindn vasorgt worn. De Kanonika hom aa ned es ganze Joar in da Gmoaschoft bleibm miassn. De "Residenzpflicht" wor auf a poar Monat bschrenkt. Da Vorstand vo am Stift is koa Abt, sondan a Propst, da Vawoita is Dekan.
Zwegn de Freiheidn vo de Stiftsherrn und Stiftsdamen wor de Funktion unta Odlign recht beliabt.
Silke Aichhorn

De Aichhorn Silke is a boarische Harfenistin aus Traunstoa. Sie spuit auf da Harfn ois vo Barockmusi bis Jazz, vo Kammamusi bis zum Solokonzert. Sie hod de Harfn wieda populea gmocht.
Nebm ian Konzertn is de Aichhorn aa scho oft im Fernsegn und im Rundfunk auftretn.
Diskographie.
Harfe solo
Kammermusi
Rezitation und Harfe
Kinder-CD
Centro Federal de Educação Tecnológica de Minas Gerais

De Centro Federal de Educação Tecnológica de Minas Gerais (kurz "Centro Minas Gerais" oda Cefet-MG) is a Universität in Hauptstod Belo Horizonte, in Minas Gerais, Brasilien.
Ebba 1009 Professoren untarichtn an 12 Fakultätn.
Centro Federal de Educação Tecnológica Celso Suckow da Fonseca

De Centro Federal de Educação Tecnológica Celso Suckow da Fonseca (kurz "Celso Suckow da Fonseca" oda Cefet-RJ) is a Universität in Rio de Janeiro, Brasilien.
Ebba 587 Professoren untarichtn an 7 Fakultätn.
Fylke

Fylke (neutrum; Plural bokmål: "Fylker", Nynorsk: "Fylke") nennt ma de Provinzn (Regiarungsbeziake) in Norwegn. Bis 1919 homs "amt" (Plural: "amter") ghoassn. Insgsomt gibts in Norwegn 19 Provinzn. Spitzbergn is a Sondaterritorium.
De Fylker san:
Vawoitungsgliedarung vo Oman

Oman gliedert is vawoitungstechnisch in fimf Regiona ("mintaqa", Pl. "manatiq") und via Gouvernements ("muhafaza", Pl. "muhafazat") untateit. De wean wiedarum in insgsamt 62 Provinzn ("wilaya", Pl. "wilayat") untagliedat.
Ampfing

Ampfing is a Gmoa im Landkroas Muihdorf am Inn in Obabayern.
Eadkunde.
Ampfing liegt im Isentoi uma 24 km estli vo Dorfen, 9 km westli vo Muihdorf, 6 km neadli vo Woidkroaburg und 72 km estli vo Minga.
Gmoagliedarung.
De Gmoa Ampfing hod 63 Ortstei:
Es gibt de Gemarkunga Ampfing, Salmanskirchen und Stefanskirchen.
Sengswiadigkeidn.
Industriedenkmoi.
Seit 1998 gibts am Bohhof z Ampfing a Industriedenkmoi. Es soi in Bezug vo da Gmoa zua Energiegewinnung afzoagn. Zua Zeid gibts via Exponate:
Verwoitungsgliederung vo Ontario

De Verwoitungsgliederung vo Ontario in Kanada is recht differenziat. Es gibt 445 Gmoana, de wo gonz untaschiedli gliedat san.
Oastuafige Gmoana.
Oastuafige Gmoana "(single-tier municipality)" in Ontario san:
Regionalgmoana.
Regionalgmoana "(regional municipalities)" in Ontario san (Vawoitungssitz in Klamman):
Countys.
De Countys vo Ontario san (Vawoitungssitz in Klamman):
Distrikt.
Distrikt "(districts)" san in Ontario Regiona ohne vawoitungstechnischn Zweck. Oft sans gmoafreie Gebiete.
De Distrikt san (in Klamman da Vawoitungssitz):
Woidkroaburg

Woidkroaburg (amtli: Waldkraiburg) is de greßte Stod im Landkroas Muihdorf am Inn in Obabayern.
De Stod liegt im boarischn Oipmvorland, ummara zehn Kilometa sidwestli vo da Kroasstod Muidorf af da Axn Minga - Soizburg und Landsdad - Rousnam.
Stodgliedarung.
De Gmoa Woidkroaburg hod 18 amtli benennde Ortstei:
Gschicht.
Woidkroaburg is oand vo fimf boarischn Vatriebanstädt. De Siedlung is eascht nochm Zwoatn Wejtkriag af an zasteatn Fabrikglanda entstondn.
Politik.
Stodrod.
Noch da Kommunalwoi 2014 setzt si da Stodrod fia de Woiperiode vo 2014 bis 2020 wia foigt zamm:
Städtpartnaschoft.
Seit 1997 hod Woidkroaburg a Städtpartnastod mit da franzesischn Stod Sartrouville.
Ulrich Zwingli

Da Zwingli Ulrich, spoda aa Huldrych Zwingli (* 1. Jenna 1484 z Wildhaus; † 11. Oktoba 1531 z Kappel am Albis) wor da easchte Ziricha Reformator.
Aus da Ziricha und da Genfa Reformation is de reformiade Kirch entstandn. Sei Theologie is in da zwoatn Generation vom Heinrich Bullinger und vom Johannes Calvin weidagebm worn. Da Zwingli wor no radikala ois wia da Luther.
Im Kappelerkriag gegn de rem.-kath. Innaschweiza Kantone is a ums Lebm keman. De Ziricha hom in Kriag valoan. Da Zwingli ins gfanga gnumma, vahehnd und umbrochd worn. Sei Leich is viateit und vabrennd worn, de Oschn hod ma in olle Wind vastraad. Da Bullinger Heinrich is sei Nochfoiga in Zirich worn und hod in reformiadn Glaabm gfestigt.
Sei Gedenkdog is da 11. Oktoba.
Galerie.
Da Zwingli is moast in schwoarza Trocht und mit da Remormadorn Haubm doargstejt worn. Es gibt vo eam koa Portraet, wo z Lebzeidn gmoid worn warad. Olle Doarstejunga orientian si an dena vom Ziricha Mola Asper Hans
Jutta Speidel

Jutta Speidel (* 26. Meaz 1954 z Minga) is a boarische Schauspuiarin.
Ia easchte Roin hods scho mit 15 Joarn ghobt, ois Komparsin in da drittn Foige vo "Die Lümmel von der ersten Bank". Fir de weidan Foign is nacha aa glei engagiat worn so wia nacha fian "Schulmädchen-Report". Ia Schwaapunkt heit im Theata und Fernsegn.
Franz (Popst)

Da Franz, latein: Franciscus, biagali: Jorge (Schorsch/ Giagl/ Irg) Mario Bergoglio (* 17. Dezemba 1936 z Buenos Aires, † 21. Aprü 2025 in da Vatikanstod) woa vum 13. Meaz 2013 bis zum 21. Aprü 2025 da 266. Popst, es Owahapt vo da remisch-katholischn Kiach und vom Stoot vo da Vatikanstod. Da Franz woa da easchte Popst aus Lateinamerika und da easchte Jesuit af dem Postn.
Seit 1958 is da Bergoglio a Jesuit gwen. Anno 1969 is a Priesta worn, 1998 Erzbischof vo Buenos Aires und 2001 Kardinoi.
Da Franz hod ois bscheidn, owa aa entschlossn und duachsezungsstoak goitn. Voa seina Woi zum Papst is a ois „asketischer Mann Gottes“, „eher stiller Intellektueller“, „wortkarg und medienscheu“ und gengiwa vo da Dogespolitik ois distanziad bschriem worn.
Colawoazn

A Colawoazn oda aa "Näga", is a Hoibe-hoibe-Mischung aus Weißbia und Cola.
Des Drangl soi oba nimma Näga hoassn, wei des politisch inkorrekt warad. Oitanativvoaschleg wo da BR gsammet hod, worn u. a. "Obama" und "Stoiber".
Genf

Genf (, ) is a Stod in da Schweiz und da Haptoat vom Kanton Genf. Mit umara 201'000 Eihwohna (Stond: 2015) is Genf noch Zürich de zwoatgresste Stod vo da Schweiz. De Stod is ois Sitz vo vuin internationaln Organisationa wejdbekannt; u. a. UNO, CERN, IKRK, WHO, ISO, und WTO.
De Stod liegt am Genfasee, am Sidwestzipfe vo da franzesischsprochign Schweiz (Romandie).
Genf guit ois oane vo de teiasdn Städd vo da Wejd mit hexda Lebnsqualitet.
Stodviadl.
Genf hod via Stodviadl () "Cité", "Plainpalais", "Eaux-Vives" und "Petit-Saconnex" zusammen. De Stodtei sejm san in "Quartiers" untagliedat:
Gresste Städd in da Schweiz

Des is a Listn vo de gresstn Städd in da Schweiz (ob 10.000 Einw.).
fett: Kantonshaptstod
"kursiv": gresste Stod vom Kantons
1 Ort mit historischm Stodrecht
2 Ort mit historischm Moarktrecht
3 de Zoin vor 2010 beziagn se af de Stod Jona (2007 Fusion mit Rapperswil)
Josef Fendl

Da Fendl Josef (* 17. Jenna 1929 z Scheebichl (Ortstei vo Schwarzach), Lkr. Straubing-Bogen) is a boarischa Autor. Ea hod Gedichtln und Gschichtn in boarischa Sproch gschriem.
Da Fendl wor Leara und Hoamatpflega un sidlichn Landkroas Regnschburg, wo ra aa im Kroasdock ghockt is.
Zangberg

Zangberg is a Gmoa im obaboarischn Landkroas Muihdorf am Inn.
Eadkunde.
Zangberg liegt in da Region Sidostobabayern am neadlichn Rond vom Isentoi. Es buidt in Eihgong zan niadaboarischn Higlland.
Gmoagliedarung.
Es gibt de Gemarkunga Weilkirch und Zangberg.
Gschicht.
Zangberg is anno 1285 zan easchtn Moi urkundli gnennd worn. Fian Oatstei Weilkirch is des schon fia 788 bezeigt.
Politik.
Buagamoasta is da Märkl Franz (CSU / Freie Wählergm.).
Martin Greif

Da Greif Martin, amtli: Friedrich Hermann Frey (* 18. Juni 1839 z Speyer; † 1. Aprui 1911 z Kufstoa) wor a deitscha Dichda.
An Haffa vo Gedichtln vom Greif san vatont worn. Sei Drama über Agnes Bernauer gheat bis heit zan Repertoire vom Bayerischen Laientheata, z. B. z Vohburg.
In Bayern san an Haffa Strossn nochm Greif gnennd worn, u. a. z Minga und Regnschburg. 2011 is z Speyer mit da Martin-Greif-Stubm a kloans Literatuamuseum eigricht worn.
Janosch

Da Janosch, amtli: Horst Eckert (* 11. Meaz 1931 z Hindenburg O.S. [heit Zabrze], Oberschlesien) is a deitscha Illustrator und Autor. Heit lebt a auf Teneriffa (Spanien).
Da Janosch is in Obaschlesien aufgwochsn. Sei Vodda werd ois gwoittätiga Alkoholika bschriebm. Da Janosch hod deshoib de moaste Zeit bei seine Groußejtan in ana Bergorbatafamilie glebt. 1946 is sei Familie mit eam auf Westdeitschland gflicht. 1953 is da Janosch auf Minga kema, wo ra an da "Akademie der Bildenden Künste" studiert hod, oba des Kunststudium wegn „mangelnder Begabung“ obbrecha hod miassn. Nacha is a freischoffenda Kinstla worn. 1980 is a in a Haus in de Berg vo Teneriffa zogn. Urspringle nur zur Aholung, oba boid is des sei Dauawohnsitz worn. In am Interview hod da Janosch gsogt: „Ich bin wirklich Autist. Am liebsten wäre ich unsichtbar.“
Am 16. Aprui 2010 hod da Janosch okindigt, dass a koane Biacha mehr schreibm werd. Ea mechat nur no umadumroasn und in da Hängemattn liegn. und außadem warad a soundso unbegobt.
Jingstes Gricht

Es Jingste Gricht oda da Jingste Dog (Begriffe aus da Luther-Bibel), vor'm Luther aa Goddesgricht, Wejdgricht oda Letztes Gricht, is im Kristndum, Judndum und Islam de Vorstejung vo ana Endzeid, wo olle Leit vom Herrgod grichdt wean.
De Wuazl vo da Idee vom Goddesgricht deafad af babylonische, oidpeasische und oidegyptische Jenseitsvoastejunga zruckzfiahn sei. Noch da Religion vom oidn Egyptn hod se jeda oanzlne noch seim Oblem im Doudnrichta stejn miassn (des is im egyptischn Doudnbuach bis ins oanzlne bschriem). In da oidpeasischn Zarathustra-Religion (Zoroastrismus) gibt's scho a Doudngricht und an Endzeidkompf zwischn Guad und Bes.
Hejnschlund

Hejnschlund (dt. "Höllenschlund", engl. "hellmouth") hoasst ma in Eingang zua Hej und manchmoi aa an Vuikanschlot. Des kimpt aus da anglsaxischn Kunst, wo es Hejntor ois Mai vo am Monsta bzw. an Drochn doargstejt worn is. De Vorstehung hod se in ganz Eiropa vabroadt.
Da Zammahang mitm Vuikanschlot is so entstandn, dass ma si de Hejn mitm gliaand hoassn Hejfeia friaa unta da Eadn vorgstejt ghobt hod. So is ma af de Idee keman, dass a Vuikan da Eingang zua Hej warad. Im Middloita hod ma glabt, dass da islendische Vuikan Hekla da Eingang zua Hejn warad und Island zwegn da vuin Vuikankatastrophm da Sitz vom Deife.
Tigaantn

De Tigaantn (im deitschn Original Tigerente) is a populeare Kindabuachfigua vom Kinstla Janosch. Es is a kloane hejzane Spuizeigantn auf Radln, de wo vo an Schnial zogn wead. Sie hod gejb-schworze Stroafn wia a Tiga.
De Tigaantn spuit in de Gschichtn vom Janosch koa Hauptroin, deafat oba oane vo de populeastn Janosch-Figuan sei. Kinda identifizian si mit ia, weis siass, kloa und schutzbediafti is (sie ko ned fliagn), oba mit de Tiegastroafn Stärkn signalisiat.
Poimbuschn

A Poimbusch is a Gebinde aus vaschiedne Pflanzna. De Buschn wean entweda mit Febaragart bzw. Poimgart (Weidnzweigal) zammbundn oda af Stanga festgmochd (Poimsteckn oda Poimbesn).
Am Poimsteckn wean nacheinanda jeweis drei Zweigal vo ana Pflanznoaart mit buntn Bandln festgmocht. Des werd dann in oana Prozession - moast vo Kindan - am Poimsunnda zua Kira drong und duatn gweiht.
Noch da Tradition bestenga de Poimbuschn aus siebm vaschiedne Pflanzna:
Oft wean de Poimbuschn mit Hobeschartn, Bandln, Brezn usw. gschmickt.
Poimesl

Da Poimesl (dt.: Palmesel) is a Figua ausm remisch-katholischn Brauchdum ba de Poimprozessiona om Poimsunnda.
De Poimprozession eainnad on an Eihzug van Jesus z Jerusalem, wo ea afm Ruckn vo am Esl griddn is. As Brauchdum is scho seitm 7. Joarhundad blegd. Uaspringli san de Pforra ba da Prozession af an echtn Esl griddn. Spoda san Esl aus Hoiz vawendd worn, wei de echtn Viecha z sterrisch woan. In da Zeid vo da Afklearung san de Poimesl weng da "Theatralik" vo da Kiach zan Tei vabodn worn. Des hod dozua gfiahd, doss vui oide Poimesl zastead worn san.
Poimesl is aa zan Schimpfwoat worn. An Buam, dea wo om Poimsunnda ois letzda mid seim Poimwedl in'd Kiach kemma is, hod ma friaha Poimesl gnennd. Z Wiazburg woas Brauch, Leitln de wo mid obdrogan Gwand zua Mess keman san, an mid Kreidn eigstaubdn Stoffesl afs Gwand z drucka. Heit no wead dea in da Famij, wo am Poimsunnda ois letzda afstähd, Poimesl gnennd.
Poimwedl

Poimwedl (dt. Palmwedel) nennd ma de Bladdln vo de Poimbaam. Poimwedl kena bis zwanzg Meta lang wean.
Poimwedl wean u. a. vawendt ois:
Poimwedl san a oids Symboi vo Sieg und Wiedagebuat. Des is scho fia de Fruahgschicht fias Zwoastromland (Sumera) belegt. Poimwedl san oans vo de ejtastn Pflanznasymboi vo da Menschheid ibahapts. Im Kristndum guit da Poimwedl ois Symboi vom ewign Lebm und vo da Afastejung.
Pfingstox

Da Pfingstox (dt. Pfingstochse) is a Figua ausm Brauchdum z Pfingstn.
Umara Pfingstn weads Viech zan easchtn Moi afd Woad gfiat. Oft is des in Foam vo ana Prozession am Pfingstsunda gmocht worn. Es steakste Viech, a Stia bzw. Ox, is mit Bleamen, Stroh und Bandln afputzt worn. Bis ins 19. Joarhundat hod ma in Pfingstoxn nacha gschlocht und gessn. Woarscheinli kimmt des vo de oidn, antikn Stiaopfa.
Pfingstox is aa a Schimpfwort. Afputzt wia a Pfingstox hoasst ibatriebm dekoriad bzw. ozogn. Pfingstox hoasst ma aa oan, wo z Pfingstn z lang schloft.
Schweinkiacha

Schweinkiacha (amtli: Schweitenkirchen) is a Gmoa im obaboarischn Landkroas Pfahofa an da Uim.
Umgebung.
Schweinkiacha ligt in da Holledau. Sie ligt an da A9 zwischn Minga und Inglstod.
Nachbarn vo Schweinkircha san Panzhaun, Reichazaun, Pfahofa, Woiza, Au in da Holledau, und Kiadarf.
Ortschaftn.
De Oatschaftn um Schweinkiacha san:
Woppm.
Des Schweinkiachara Woppn hod a greane Leistn mit suibana Einfassung, links an goidna Kiachatuam und rechts a suibans Kreiz auf raudn Grund. Dea Kiachatuam schded für den, im Vergleich zur Holledau, hoachglenga Schweinkiachana Kiachatuam. De greane Leistn in da Mittn schded für die vorbeilafande Audobahn Minga-Inglschdod und des Kreiz auf raudn Grund is a Hinweis auf des Georgpatrozinium vo da Pfarrkiacha Dianzhaun, de 1971 ois easchte Gmoa si in Schweinkiacha eigliedad hod
Buidung.
Grund- und Hauptschui, Kindergartn vo da Gmoa
Wiatschoft.
Obaud werd Hopfa und Droad.
Poimgart

D Poimgart is a Ast oda a junga Stomm vo am Poimstrauch, dea fian Poimsunnda heagricht is.
Bevoa dass de Poimkatzal vobliadnd, werd a passede Poimgart a(bgsagld, de wia si so nach oan Meta meafach und schee[n reglmassi vazwaegt. Dann wead de Gart foegendamaßn heagricht: Ma suacht in dene Vazwaegunga a middlas Astl - und wenn koa sechas ned vorhandn is, dann bastld ma oans aene - und spießt roude Epfe drauf on. Drum umme wern Zwaegal vom Buchsbaam und vom Segnsbaam ummebundn. An de Zwaeg von da Gart wern bunte Bandl anknipfd: krepppapiarene, stoffena oda, wenn s ganz grouß hergehn soj, aa saedene. Mid sechane Poimgartn ausstaffiat zoegnd de Buama in da Prozession mid in d Kiach. Recht grouß is dann de Andacht maestns ned, wae s hauptsächle damid bschäftigt hand, dass mid da oagna Poimgart vo de vo eahnane Nachbarn rundumadum de Bandl owafischnd, so das s an da oganen hänga blaemd.
Früahras, wia no de oede vorkonziliare Liturgie goedtn had, is am Koasamsta voamiddag aus dem untern Stiggl vo de Poemgartn voa da Kiach herausd a Art Schaeddahaufa aufgrichd worn. De -r- is nacha a(nkendt und des Faea is gwaechd worn, und mit dene a(ngsengdn Stumpm hand de Buama hoamganga. De selln "Brandstegga" hand dann s ganz Joa iwa am owan Bodn gstandn und hamd aes Abweamiddl gega Blitzschlag und Faea goeddn.
Georg Kronawitter

Da Kronawitter Georg (* 21. Aprui 1928 z Oberthann [Schweinkiacha]; † 28. Aprui 2016 in Minga) woa a boarischa Politika (SPD).
Da Kronawitter wor vo 1972 bis 1978 und vo 1984 bis 1993 Obabuagamoasta vo Minga. Vo 1994 bis 1998 wor aa Obgoadneta im Boarischn Landdog.
Zoologie

Die Zoologie, aa Viechkunde, is dea Zweig vo da Biologie, wo si mitm gsamtn Reich vo de Viecha (Animalia) bzw. Lebewesn befosst. Dazua ghean u. a. aa de Evolution, de Klassifikation, de Morphologie, de Anatomie, de Physiologie, de Genetik, de Vabroadung und de Vahoidnsbiologie.
Da Begriff kimt vom Oidgriachischn "ζῷον" [zóon], „Viech“, „lebends Wesn“ und "λόγος" [lógos], „Wissn, Lehre“).
Fulpmes

Fulpmes isch a Dorf in Spruga Land und as Zemtrum von dr Induschtrie di wo Eisn verarbat in Tirol. Es ligg im Stubaitoul.
Eadkunde.
Di Gmoa gheart zun Bezirk Innschbruckr Land. Si umfosst a Gebiet von 16 Quadratkilometer. Dr Ort ligg auf a Heach von 936 m (Bonhof) und isch mit effentliche Vakeasmittl guat von Inschbruck aus zun darreichn. Fulpmes hot zwoa Bäch, an Ruetz und an Schlickerboch. Di zwoa Hauptortstoale sein Fulpmes und Medraz. Di Nachborgmoana sein Miadersch, Nuistift und Telfes.
Prominenz und bekonnte Leit.
eschtreichischer Nordischer Kombinierer
Local Government Areas in New South Wales

Des is a Listn vo de Local Government Areas in New South Wales in Australien.
Sydney Metropolitan.
Auf dem Gebiet der Hauptstadt Sydney liegen 38 LGAs. Hier leben 4,1 der 6,5 Millionen Einwohner von New South Wales. Wie die ländlichen LGA werden auch die LGA in Sydney von Councils und Mayors verwaltet. Eine übergeordnete Stadtverwaltung gibt es nicht. Eine besondere Rolle nimmt allerdings der Vorsitzende von Sydney City im Stadtzentrum (Central Business District) ein. Er trägt den Titel Lord Mayor und fungiert als Repräsentant der Stadt Sydney bei offiziellen Anlässen.
Geografisch unterscheidet man bei den LGA zwischen Inner Sydney, dem Stadtkern um den Hafen Port Jackson und die Botany Bay, und Outer Sydney, den umliegenden Außenbezirken. Sydney setzt sich außerdem aus über 300 Stadtteilen zusammen, die sich teilweise mit den LGA überschneiden.
Erich Kiesl

Da Kiesl Erich (* 26. Feba 1930 z Pfarrkiacha † 5. Juli 2013 z Minga) is a boarischa Politika vo da CSU. Ea wor vo 1978 bis 1984 Obabuagamoasta vo Minga.
Ois Obabuagamoasta hod a Strossnkinstla aus Minga vatreibm lossn und es Roudliachtviadl aus da Stod vabannt. De Spider Murphy Gang hod draufhi in Nr.-1-Hit „Skandal im Sperrbezirk“ vaeffentlicht: "„In München steht ein Hofbräuhaus/ doch Freudenhäuser müssen raus/ damit in dieser schönen Stadt/ das Laster keine Chance hat“", hod da Sigl Günther (Frontmo vo da Gruppm) 1981 gschriebm. Wegn dena sondaborn Entscheidunga hod ma eam in Spitznom „da Woipadinga“ gebm.
Ea wor in mearane Affean um dubiose Grundsticksgschaftln vawicklt und hod am End dafia a Bewearungsstrof griagt.
Kommunismus

Da Kommunismus (vom ‚gmeinsaum‘) is a polidische Idee und Bewegung. De Idee is, dos in ana klassenlosen Gsejschaft koane privaten Produktionsmittl mea existian.
Da Iwagaung zua Idealgsejschoft lafft noch da marxistischn Theorie iwa de Diktatur vom Proletariat, wos, bsonders bei da marxistisch-leninistischn Auslegung zu am totalitärn Regime fian ko. A Beispui füa des is da Stalinismus. Ollerdings gibts a antiautoritäre und demokartische Foamen.
Enver Hoxha

Da Enver Hoxha (* 16. Oktober 1908 in Gjirokastra; † 11. April 1985 in Tirana) woa da kommunistisch-stalinistische Diktator vu Albanien. Ea bkämpfte vo allem religiöse Menschn und Oppositionelle.
Unda im wuade a starker Personenkuld vabreitet. So wuade fia ihn a gigandisches Enver-Hoxha-Museum eaöffned.
Kinäsische Kalligraphie

De kinäsische Kalligraphie ("chinesische Kalligrafie") (, jap. 書道, "shodō") is a Fuam vau da Kalligraphie, de wos in Kina, Japan, Korea und Vietnam praktiziad wiad. Sie is eng vawaundt mit da Tuschemolarei, weu do de söm Weakzeig und Technikn vawendt wean. Desweng san aa vü Masta vau de kinäsischn Kalligraphie gleichzeitig Kunstmola. A bsundare Bedeitung hod in da kinäsischn Kaligraphie, so wia aa in da kinäsischn Molarei, de Dynamik vau da Bewegung. Zeid, Raum und Rhythmus vaschmözn zu ana konzentriadn Lemseafoarung. De Kalligraphie hod desweng in da kinäsischn Kuitua an hochn Stönweat. Sie güt nem da Molarei, Musi und im Go-Spui ois ane vau de via Kinste.
Strichfoign (ocht Prinzipien).
De Basis vau da kiäsischn Kalligraphie büdn de wichtigstn Grundstrich, de wos de „ocht Prinzipien vaum Schriftzeichn 永“ (, Yǒng ; "„Ewigkeit“") haasn. Es gäd um de Strich, aus dena si des Schriftzeichn zaumsetzt.
側 cè, nämlich 點 diǎn, Punkt
勒 lè, nämlich 橫 héng, Quea
努 nǔ, nämlich 直/豎 zhí/shù, grodaus
趯 tì, nämlich 鉤 gōu, Hokn
策 cè, nämlich 挑 tiāo, Obhem
掠 lüè, nämlich 撇 piě, Schräg
啄 zhuó, nämlich 短撇 duǎn piě, Pickn
磔 zhé, nämlich 捺 nà, Fiaredrängan
Kalligraphie

Kalligraphie (v. griachisch "Καλλιγραφία (kalligrafia)", κάλλος ("kállos", "Scheenheit") bzw. καλός ("kalós", 'schee", "gut") und γράφειν ("gráfeïn", "schreibm")) is de Kunst vaum Scheenschreim mit da Haund. Unta Typographie vastäd ma degegn es Schreim mit vuagfeatigtn Fuama.
A bsundas Auseng hod de Kalligraphie in da kinäsichen Kuitua (kinäsische Kalligraphie und Shodō, japan. Kalligraphie), im Judndum (schau Sofer) und in da arabischen Kuitua.
Listn vo Molan/I

Des is a Listn vo Molan vo oin Epochn, in alphabätischa Oadung.
 Ianone Dorothy (* 1943)
 Ikemura, Leiko (* 1951)
 Ilgenfritz, Heinrich (1899–1969)
 Ille, Eduard (1823–1900)
 Illies, Arthur (1870–1952)
 Illmer, Willy (1899–1968)
 Ikhlas (um 1600), Indien
 Immendorff, Jörg (1945–2007)
 Indiana, Robert (* 1928) 
 Ingres, Jean-Auguste-Dominique (1790–1867), Frankreich, Klassizismus
 Inness, George (1829–1894)
 Induno, Girolamo (1827–1890)
 Inoue, Kazuko (* 1946)
 Inoue, Yūichi, Japan, (1916–1985)
 Insley, Will (1929–2011), USA
 Ipcar, Dahlov (* 1917)
 Irmer, Michael (1950–1999)
 Irmer, Carl (1834–1900)
 Isabey, Eugène (1804–1886)
 Isabey, Jean-Baptiste (1767–1855)
 Isăilă, Ion-Ilarion (* 1953)
 Iseli, Rolf (* 1934), Schweiz
 Israëls, Jozef (1827–1911)
 Istler, Josef (1919–2000)
 Itten, Johannes (1888–1967)
 Ittenbach, Franz (1813–1879)
 Ivanow, Alexander (1806–1858)